**Саставни део материјала за Ванредну Скупштину ад ИНЕКС УЗОР НЕГОТИН --09.05.2017. год.**

ФОРМУЛАР ЗАХТЕВА ЗА ОСТВАРИВАЊЕ ПРАВА НЕСАГЛАСНИХ АKЦИОНАРА НА ОТKУП АKЦИЈА ИНЕКС УЗОР НЕГОТИН

**ЗАХТЕВ ЗА ОСТВАРИВАЊЕ ПРАВА НЕСАГЛАСНИХ АKЦИОНАРА НА ОТKУП АKЦИЈА**

Име и презиме: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Адреса: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ЈМБГ/Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број акција:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kласа акција: ЦФИ код: \_\_\_\_\_\_\_\_; ИСИН број:\_\_\_\_\_\_\_\_\_\_

У Неготину , дана \_\_\_\_\_\_\_\_\_\_\_\_\_\_\_

Захтев подноси:

Несагласни акционар

**АKЦИОНАРИМА АД ИНЕКС УЗОР НЕГОТИН**

**ОБАВЕШТЕЊЕ О ПРАВИМА НЕСАГЛАСНИХ АКЦИОНАРА АД ИНЕКС УЗОР НЕГОТИН ПОВОДОМ ПОСЛОВА РАСПОЛАГАЊА ИМОВИНОМ ВЕЛИКЕ ВРЕДНОСТИ
( тачке 3. и 5. Дневног реда Ванредне Скупштине акционара 09.05.2017.год.**)

Сагласно одредбама члана 475. став 1.тачка 5 Закона о привредним друштвима („Сл.гласник РС Бр.31/2011 и бр.99/2011) поводом доношења Одлуке о располагању имовином велике вредности, овим путем Вас обавештавамо о Вашим правима у случају да гласате против или се уздржите од гласања при доношењу наведених одлука на седници Скупштине акционара Друштва која ће се одржати дана 09.05.2017. године, или не присуствујете на седници Скупштине акционара.
Акционари који гласају против или се уздрже од гласања за одлуке Скупштине које се односе на стицање и располагање имовином велике вредности (тачке 3. и 5. дневног реда ванредне Скупштине акционара) или не присуствују седници –несагласни акционари имају право на откуп акција по тржишној цени.
Сваки акционар који намерава да користи своје право на откуп акција дужан је да достави „ИНЕКС УЗОР НЕГОТИН“ ад Неготин писано обавештење о намери да користи право на откуп акција ако се на Скупштини донесу предметне одлуке, у преклузивном року од 15 дана рачунајући од дана доношења одлуке Скупштине.
Ако се на Скупштини усвоје одлуке о стицању и располагању имовином велике вредности, акционари који су благовремено поднели обавештење о намери тражења откупа акција и који нису гласали за усвајање одлука имају право да пошаљу „ИНЕКС УЗОР НЕГОТИН“ ад Неготин писани захтев за откуп акција са навођењем свог имена, пребивалишта, броја и класе акција чији се откуп захтева и то на самој седници скупштине председнику скупштине или у року од 15 дана од дана доношења одлуке Скупштине.
По пријему захтева несагласних акционара „ИНЕКС УЗОР НЕГОТИН“ ад Неготин ће им исплатити тржишну вредност њихових акција, у року од 30 дана, од дана пријема захтева. Исплата ће се вршити сагласно закону, на начин и у поступку који је прописан правилима Централног регистра хартија од вредности и другим законским и подзаконским прописима.

Акционар који не упути обавештење да жели да користи своје право на откуп акција у року од 15 дана, или који гласа за предложене одлуке, нема право на откуп акција.
Саставни део материјала за седницу скупштине на којој се доноси одлука о стицању и располагању имовином велике вредности је

1. обавештење о правима несагласних акционара и формулар захтева за остваривање тог права
2. Несагласном акционару се исплаћује вредност акција која је једнака највишој вредности између књиговодственој вредности, тржишне вредности или процењене вредности.
3. Ако акционар сматра да је плаћени износ његових акција нижи од тржишне вредности утврђене у складу са законом или ако „ИНЕКС УЗОР НЕГОТИН“ ад Неготин не изврши плаћање накнаде, има право да поднесе захтев за процену вредности акција од стране надлежног суда, подношењем таквог захтева суду у року од 30 дана од дана исплате или од дана евентуалне доцње у исплати.
Одлука о располагању имовином велике вредности из тачака 3. и 4. утврђеног дневног реда мора садржати одредбу да ступа на снагу давањем писане изјаве од стране председника Надзорног одбора да су сви несагласни акционари у целости исплаћени у вредности својих акција у складу са чланом 475. и 476 . Закона о привредним друштвима.

Обавештење о правима несагласних акционара, Извештаји о условима послова стицања и располагања имовином велике вредности и одлуке –препоруке Скупштини акционара објављују се сходно одредбама Закона о привредним друштвима и Статута Друштва, без прекида на веб страници друштва и на огласној табли друштва.